Jelisaveta Blagojević

*Kvir teorija i poststrukturalizam: Džudit Batler i performativnost roda*

Queer teorija je mišljena kao kritička, ne-normativna perspektiva u odnosu na identitetski mišljena, teorijska i politička promišljanja rodnih pitanja. Šta se danas dešava sa kategorijom rod? Da li je ona i dalje operativna na način na koji može da dovodi u pitanja klasične pretpostavke o seksualnosti ili je postala instrument mejnstrim saznanja i institucija? Da li Deridine ideje o dekonstrukciji polne razlike i njenim teorijsko-političkim učincima ili ideje Džudit Batler o preoznačavanju imaju danas svoje učinke? Kakav je danas odnos između queer teorije i rodnih studija s obzirom da se obe škole mišljenja oslanjaju na poststrukturalistička ponovna osmišljavanja identiteta shvaćenih kao konstelacija mnoštvenih i nestabilnih pozicija?

Jelisaveta Blagojević, rođena u Beogradu 1966. godine. Radi kao šefica katedre za Kritičke studije politike i redovna profesorka na Fakultetu za medije i komunikacije, Univerzitet Singidunum u Beogradu. Diplomirala filozofiju na Filozofskom fakultetu u Beogradu. Doktorirala 2006. godine na Univerzitetu u Novom Sadu, Asocijacija centara za interdisciplinarne studije i multidisciplinarne studije i istraživanja. Radila kao gostujuća predavačica na Fakultetu političkih nauka u Beogradu (2003–), predavačica u Centru za ženske studije i istraživanja roda u Beogradu (2001–), gostujuća predavačica na Fakultetu likovnih unetnosti u Beogradu (2003), gostujuća predavačica na Institutu Studiorum Humanitatis (ISH) u Ljubljana (2003) itd.

Objavila je brojne radove iz oblasti filozofije, političke filozofije i rodnih i *queer* studija*,* kao i knjige: *Politike nemislivog: uvod i ne fašistički život*, FMK, 2014, Beograd; *Hieroglyphs of Jealousy,* Research Center in Gender Studies; Euro-Balkan Institute, Skopje, 2008, *Zajednica onih koji nemaju zajednicu,* FMK, 2008, Beograd.

Radi kao direktorka Centra za istraživanje identiteta, politika i kultura (IPAK.Centar), Beograd i kao direktorka Međunarodne Letnje škole za seksualnost, kulture i politike, (2011–).